ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 180.19 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 36,168 கொவிட் சிகிச்சை பெறுபவர்கள் 0.08%ஆக உள்ளனர்.
குணமடைந்தோர் விகிதம் தற்போது 98.72%சதவீதம்
கடந்த 24 மணி நேரத்தில் 4,377 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,41,449 என அதிகரித்துள்ளது.
கடந்த 24 மணி நேரத்தில் 2,503 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.47 சதவீதம் ஆகும்
வாராந்திர பாதிப்பு விகிதம் 0.47 சதவீதம் ஆகும்
இதுவரை மொத்தம் 77.90 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 5,32,232 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805614
விவசாயத்துறை அமைச்சகம்
இதுவரை 10 மாநிலங்களில் 5.66 லட்சம் ஹெக்டேருக்கும் மேற்பட்ட நிலப்பரப்பில் வெட்டுக்கிளிக் கட்டுப்பாட்டு நடவடிக்கைகள் மேற்கொள்ளப்பட்டுள்ளன
ராஜஸ்தான், குஜராத் மாநிலங்களில் தேவையான பணியாளர்கள், தெளிப்பு வாகனங்களுடன் கட்டுப்பாட்டுக் குழுக்கள் ஈடுபடுத்தப்பட்டுள்ளன
2020 ஏப்ரல் 11-ஆம் தேதி தொடங்கி ஆகஸ்ட் 22-ஆம் தேதி வரை, ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், அரியானா மாநிலங்களில், உள்ளூர் வட்டார அலுவலகங்களால்  2,78,716 ஹெக்டேர் பரப்பில் வெட்டுக்கிளிக் கட்டுப்பாட்டு நடவடிக்கைகள் மேற்கொள்ளப்பட்டுள்ளன. ஆகஸ்ட் 22 வரை, ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், மகாராஷ்டிரா, சத்தீஷ்கர், அரியானா, உத்தராகண்ட், பீகார் ஆகிய மாநிலங்களில், 2,87,374 ஹெக்டேர் பரப்பில் மாநில அரசுகளால் கட்டுப்பாட்டு நடவடிக்கைகள் எடுக்கப்பட்டுள்ளன.
ராஜஸ்தானைச் சேர்ந்த ஜெய்சால்மர், ஜோத்பூர், பிக்கானிர் ஆகிய 3 மாவட்டங்களில், 4 இடங்களிலும், குஜராத் மாநிலம் கட்ச் மாவட்டத்தில் இரண்டு இடங்களிலும், எல்சிஓ-க்களால் வெட்டுக்கிளிக் கட்டுப்பாட்டு நடவடிக்கைகள் நேற்று பகல் மற்றும் இரவு நேரங்களில் மேற்கொள்ளப்பட்டன. இந்த இரு மாநிலங்களிலும், தேவையான பணியாளர்கள், தெளிப்பு வாகனங்களுடன் கட்டுப்பாட்டுக் குழுக்கள் பணியில் ஈடுபடுத்தப்பட்டுள்ளன
குஜராத், உத்தரப்பிரதேசம், மத்தியப்பிரதேசம், மகாராஷ்டிரா, சத்தீஷ்கர், அரியானா, பீகார் ஆகிய மாநிலங்களில், குறிப்பிட்ட அளவுக்கு வெட்டுக்கிளிகளால் பயிர்ச்சேதம் இருந்ததாக தகவல் இல்லை. இருப்பினும், ராஜஸ்தானில், சில மாவட்டங்களில், சிறு அளவுக்குப் பயிர்ச் சேதம் ஏற்பட்டதாகக் கூறப்படுகிறது.
ராஜஸ்தானைச் சேர்ந்த ஜெய்சால்மர், ஜோத்பூர், பிக்கானிர் ஆகிய 3 மாவட்டங்களிலும், குஜராத் மாநிலம் கட்ச் மாவட்டத்திலும் இன்று வெட்டுக்கிளிகள் நடமாட்டம் தீவிரமாகக் காணப்படுகிறது.
உணவு மற்றும் விவசாய அமைப்புகளின் 2020 ஆகஸ்ட் 14-ஆம் தேதி வெளியிடப்பட்ட வெட்டுக்கிளி நிலவரப்படி, ஆப்பிரிக்காவின் ஹாம் பகுதியில் அதிகமாக இருந்தது. ஏமனில் பெய்த பெருமழை காரணமாக, வெட்டுக்கிளிகள் பெருகுவதற்கு வாய்ப்புள்ளது. இந்தியா-பாகிஸ்தான் எல்லை நெடுகிலும் வெட்டுக்கிளிகள் தொடர்ந்து படையெடுத்து வருகின்றன.
தெற்கு-மேற்கு ஆசிய நாடுளின்  பாலைவன வெட்டுக்கிளி குறித்த வாராந்திர மெய்நிகர் கூட்டத்தை உணவு மற்றும் விவசாய அமைப்பு எப்ஏஓ ஏற்பாடு செய்து வருகிறது. தெற்கு, மேற்கு ஆசிய நாடுகளின் தொழில்நுட்ப அதிகாரிகளின் 22 மெய்நிகர் கூட்டங்கள் இதுவரை நடைபெற்றுள்ளன.
-------------------------------------------------------------------------------------------------
குடியரசுத் துணைத் தலைவர் செயலகம்
உலகின் மிகப் பெரிய ஜனநாயக நாடான இந்தியாவின் நாடாளுமன்றம் மற்றும் சட்டமன்றங்கள், பிறருக்கு முன்னுதாரணமாகத் திகழ வேண்டும்: குடியரசு துணைத் தலைவர் வலியுறுத்தல்
உலகின் மிகப் பெரிய ஜனநாயக நாடான இந்தியாவின் நாடாளுமன்றம் மற்றும் சட்டமன்றங்கள், பிறருக்கு முன்னுதாரணமாகத் திகழ வேண்டும் என்று குடியரசுத் துணைத் தலைவர் திரு எம். வெங்கையா நாயுடு கேட்டுக்கொண்டுள்ளார்.
குடியரசுத் துணைத் தலைவர் மாளிகையில், பரோடாவின் மகாராஜா சாயாஜி ராவ் பல்கலைக்கழகத்தில் அரசியல் தலைமைத்துவம் மற்றும் ஆளுகை என்ற ஓராண்டு டிப்ளமோ படிப்பு பயிலும் மாணவர்களுடன் இன்று கலந்துரையாடிய அவர், 75-வது சுதந்திர ஆண்டை நாடு கொண்டாடும் வேளையில், நாடாளுமன்ற ஜனநாயகத்தை வலுப்படுத்துவது மற்றும் சிறந்த ஆளுகைக்கான நடைமுறைகளைப் பின்பற்றுவதன் தேவையை வலியுறுத்தினார்.
அரசை விமர்சிப்பதற்கு நாடாளுமன்ற உறுப்பினர்கள் மற்றும் சட்டமன்ற உறுப்பினர்களுக்கு அனைத்து உரிமைகளும் இருப்பதாக சுட்டிக்காட்டிய குடியரசுத் துணைத் தலைவர், தங்களது கருத்தை வலியுறுத்தும்போது, நல்லொழுக்கம், கண்ணியம் மற்றும் மேன்மையின் எல்லைக்கோட்டை அவர்கள் எப்போதும் தாண்டக் கூடாது என்று குறிப்பிட்டார்.
இளைஞர்கள் தீவிர அரசியலில் மட்டும் ஈடுபடாமல், உற்சாகத்துடன் அரசியலில் இணைந்து, அர்ப்பணிப்பு, ஒழுக்கம் மற்றும் முழு ஈடுபாட்டுடன் மக்களுக்கு சேவையாற்ற வேண்டும் என்று தான் எப்போதும் விரும்பியதாக திரு நாயுடு தெரிவித்தார். கருத்தியலைவிட பொருத்தமான நடத்தை மிகவும் முக்கியம் என்றார் அவர். துரதிருஷ்டவசமாக, அரசியல் உள்ளிட்ட அனைத்துத் துறைகளிலும் காலப்போக்கில் மாண்புகள் மற்றும் தரம் குறைவதாக அவர் வேதனை தெரிவித்தார். “பல்வேறு பாதிப்புகளை ஏற்படுத்தும் முறைகளை தூய்மைப்படுத்துவதற்கும், வாழ்வின் அனைத்து நிலைகளிலும் உயரிய பண்புகள் மற்றும் நீதி நெறிகளை ஊக்குவிப்பதற்கும் காலம் கை கூடியுள்ளது”, என்று அவர் கூறினார்.
தங்களது தாய் மொழிகளில் புலமை பெற்று, ஆசிரியர்கள் மற்றும் பெற்றோர்களுக்கு மதிப்பளித்து, ஏழை, எளியவர்களுக்கு உதவ வேண்டுமென்று மாணவர்களுக்கு திரு வெங்கையா நாயுடு அறிவுறுத்தினார். “நமது நாகரிகம், மிகப் பழமையான நாகரிகங்களுள் ஒன்று. பகிர்தல் மற்றும் அன்பு செலுத்துதல் என்ற தத்துவம் இந்திய கலாச்சாரத்தின் மையமாக விளங்குகிறது”, என்று அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756393
ரெயில்வே அமைச்சகம்
இந்திய ரயில்வே 2022-23 நிதியாண்டில் சாதனை அளவாக ரூ.2.40 லட்சம் கோடி வருவாயை ஈட்டியுள்ளது
இந்திய ரயில்வே 2022-23 நிதியாண்டில் சாதனை அளவாக ரூ. 2.40 லட்சம் கோடி வருவாயை ஈட்டியுள்ளது. இது அதன் முந்தைய ஆண்டை விட 25 சதவீதம் அதிகரித்து சுமார் ரூ.49,000 கோடி அதிக வருவாய் கண்டுள்ளது. 2022-23-ம் நிதியாண்டில் சரக்கு வருவாய் 15 சதவீதம் அதிகரித்து ரூ. 1.62 லட்சம் கோடி கிடைத்துள்ளது. பயணிகள் வருவாயைப் பொறுத்தவரை இதுவரை இல்லாத அளவாக 61 சதவீதம் அதிகரித்து ரூ. 63,300 கோடி வருவாய் ஈட்டப்பட்டுள்ளது.
தகவல் மற்றும் ஒலிபரப்பு அமைச்சகம்
நேதாஜி சுபாஷ் சந்திரபோஸின் 125வது பிறந்த தின கொண்டாட்டத்தை முன்னிட்டு, அவரைப்பற்றிய ஆவணப் படங்களை வெளியிடுகிறது திரைப்பட பிரிவு
நேதாஜி சுபாஷ் சந்திரபோஸின் 125வது பிறந்த தின கொண்டாட்டத்தை முன்னிட்டு, அவரைப்பற்றிய ஆவணப் படங்களை திரைப்பட பிரிவு வெளியிடுகிறது.
நேதாஜி சுபாஷ் சந்திரபோஸின் வெல்ல முடியாத உணர்வு, மற்றும் நாட்டுக்கு ஆற்றிய தன்னலமற்ற சேவை ஆகியவற்றை அங்கீகரிக்கும் வகையில் அவரது பிறந்த நாளான ஜனவரி 23ம் தேதியை பராக்கிரம தினமாக மத்திய அரசு அறிவித்துள்ளது. இதை முன்னிட்டு திரைப்பட பிரிவு நேதாஜி சுபாஷ் சந்திர போஸின் வாழ்க்கை மற்றும் இந்திய சுதந்திரத்துக்காக அவரது தளராத போராட்டம் பற்றிய 2 ஆவணப்படங்களை வெளியிடுகிறது.
‘தி பிளேம் பர்ன்ஸ் பிரைட்’  மற்றும் நேதாஜி  ஆகிய இரண்டு ஆவணப்படங்களும் திரைப்பட பிரிவின் இணையதளம் மற்றும் யூ ட்யூப் சேனலில் ஜனவரி 23ம் தேதி நாள் முழுவதும் ஒளிபரப்பபடுகிறது.
இந்த ஆவண படங்களை கீழ்கண்ட இணைப்பில் பார்க்கலாம்.
https://filmsdivision.org/ https://www.youtube.com/user/FilmsDivision
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691172
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2021-ஆம் ஆண்டின் 2,724 ஊழல் அதிகாரிகள் மீது நடவடிக்கை எடுக்கப்பட்டுள்ளது: மத்திய அமைச்சர் டாக்டர் ஜிதேந்திர சிங்
2021-ஆம் ஆண்டின் 2,724 ஊழல் அதிகாரிகள் மீது நடவடிக்கை எடுக்கப்பட்டுள்ளது என்று மத்திய பணியாளர் நலன், பொதுமக்கள் குறைதீர்ப்பு மற்றும் ஓய்வூதியத்துறை அமைச்சர் டாக்டர் ஜிதேந்திர சிங் கூறியுள்ளார். இவற்றில் 248 வழக்குகளில் விசாரணைக்கு உத்தரவிடப்பட்டுள்ளதாக அவர் கூறினார்.
மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ளார். மத்திய கண்காணிப்பு ஆணையம் அளித்துள்ள தகவலின்படி, 55 வழக்குகளில் உரிய அதிகாரிகள் இறுதி முடிவை எடுத்துள்ளதாகத் தெரிவித்துள்ளார். ரயில்வே அமைச்சகம், விமானப் போக்குவரத்து அமைச்சகம், சாலைப்போக்குவரத்து மற்றும் நெடுஞ்சாலை அமைச்சகம். துறைமுகங்கள், கப்பல்போக்குவரத்து, நீர்வழிகள் அமைச்சகம், நிதி சேவைகள் துறை, ஜவுளி அமைச்சகம், நிலக்கரி அமைச்சகம், உரத்துறை, அணுசக்தித்துறை, மின்சார அமைச்சகம், வர்த்தகத்துறை, இளைஞர் நலத்துறை, உயர்கல்வித்துறை, உள்ளிட்ட பல்வேறு அமைச்சகங்களில் இந்த வழக்குகள் குறித்து முடிவெடுக்கப்பட்டுள்ளன.
தொலைதொடர்பு மற்றும் தகவல் தொழில்நுட்ப அமைச்சகம்
பி.எஸ்.என்.எல். தமிழ்நாடு பிரிவின் தலைமைப் பொது மேலாளராக வி. ராஜூ பொறுப்பேற்றார்
பி.எஸ்.என்.எல். நிறுவனத்தின் தமிழ்நாடு பிரிவின் தலைமைப் பொது மேலாளராக திரு. வி. ராஜூ ஐ.டி.எஸ். ஆகஸ்ட் முதல் தேதியன்று பொறுப்பேற்றுக் கொண்டார்.
திரு. வி. ராஜூ இந்திய அரசின் இந்திய தொலைத்தொடர்பு சேவைப் பணியில் 1983-ஆம் ஆண்டில் சேர்ந்தார். இதற்கு முன்பு திருச்சி, குவஹாத்தியி்ல் முதன்மைப் பொது மேலாளராகவும், அந்தமான் நிகோபார் தீவுகளில் தலைமைப் பொது மேலாளராகவும், திருநெல்வேலியில் பொது மேலாளராகவும், புதுதில்லி பி.எஸ்.என்.எல். கார்ப்பரேட் அலுவலகத்தில் இணை துணைத் தலைமை இயக்குநராகவும் பணியாற்றியிருக்கிறார்.
திரு. வி. ராஜூ சென்னைப் பல்கலைக் கழகத்தில் கணிதத்தில் பி.எஸ்.சி. பட்டம் பெற்றார். சென்னை அண்ணா பல்கலைக் கழகத்தி்ல் மின்னணு பொறியியலில் பி.டெக். பட்டம் பெற்றார். ஐதராபாத் ஜே.என்.டி. பல்கலைக் கழகத்தி்ல் டிஜிட்டல் சிஸ்டம்ஸ் மற்றும் கணினி பொறியியல் பிரிவி்ல் எம்.டெக். பட்டத்தை அவர் பெற்றார். குருகிராம் மேலாண்மை மேம்பாட்டு நிறுவனத்தில் பொதுக்கொள்கை மற்றும் மேலாண்மைப் பிரிவில் முதுநிலை பட்டயப் படிப்பிலும் அவர் தேர்ச்சி பெற்றார். அவர் ஜெர்மனியில் உள்ள சீமென்ஸ் நிறுவனத்தின் தொழி்ல் நிலைப் பயிற்சியும், வாஷிங்டன் ஜார்ஜ் மேஸன் பல்கலைக் கழகத்தில் மேலாண்மைப் பயிற்சியும் பெற்றார். மேலாண்மைத் துறையில் அவர் தற்போது பி.எச்.டி. பட்டத்துக்கான ஆய்வில் ஈடுபட்டுள்ளார்.
கல்வித்துறையில் சிறந்து விளங்கிய திரு. வி. ராஜூ, பலவேறு தங்கப்பதக்கங்களைப் பெற்றுள்ளார். சிறந்த வாடிக்கையாளர் சேவை மற்றும் சிறந்த தொலைத்தொடர்பு பராமரிப்பு ஆகியவற்றுக்காக பல்வேறு அகில இந்திய விருதுகளையும் அவர் பெற்றுள்ளார். தொலைத்தொடர்பு சேவைகள் குறித்த நூல் ஒன்றையும் அவர் எழுதியுள்ளார். அந்த நூலுக்கு முகவுரை எழுதிய மத்திய தொடர்புத்துறை அமைச்சர் அதனை வெளியிடவும் செய்தார்.
வி. ராஜூ
குடியரசுத் துணைத் தலைவர் செயலகம்
வளர்ச்சியின் பயன்கள் ஒதுக்கப்பட்ட பிரிவில் உள்ள ஒவ்வொருவருக்கும் கிடைக்க வேண்டும்: குடியரசுத் துணைத் தலைவர்
வளர்ச்சியின் பயன்கள் ஒதுக்கப்பட்ட பிரிவில் உள்ள ஒவ்வொருவருக்கும் கிடைக்க வேண்டும் என்று குடியரசுத் துணைத்தலைவர் திரு.எம். வெங்கையா நாயுடு கூறியிருக்கிறார். குடியரசுத் தலைவர் மாளிகையில் 14.04.2018 அன்று நடைபெற்ற திரு. கிஷோர் மக்வானாவின் “ டாக்டர் பாபா சாஹேப் அம்பேத்கர் : வ்யக்தி நஹீன் சங்கல்ப் “ நூல் வெளியீட்டு நிகழ்ச்சியில் முதல் பிரதியைக் குடியரசுத் தலைவர் திரு. ராம் நாத் கோவிந்திடம் அளித்து அவர் உரையாற்றினார். மக்களவைத் தலைவர் திருமதி. சுமித்ரா மகாஜன், சமூக நீதி மற்றும் அதிகாரமளித்தல் துறை அமைச்சர் திரு. தாவர்சந்த் கெலாட் மற்றும் முக்கிய பிரமுகர்களும் இந்த நிகழ்ச்சியில் கலந்துகொண்டனர்.
ஒதுக்கப்பட்ட பிரிவினரின் மக்கள்தொகைக்கேற்ப கல்வியிலும், வேலைவாய்ப்பிலும் அவர்களுக்குச் சமமான பிரதிநிதித்துவம் அளிக்கப்படவேண்டும் என்று குடியரசுத் துணைத் தலைவர் கூறினார். டாக்டர் அம்பேத்கருக்குப் புகழாரம் சூட்டிய அவர், ஒவ்வோர் இந்தியருக்கும் ஈர்ப்பு சக்தியாகவும், சிறப்பின் சின்னமாகவும் அம்பேத்கர் விளங்கியதாக குறிப்பிட்டார். “புதிய இந்தியாவுக்கான எடுத்துக்காட்டு வடிவமாக டாக்டர் அம்பேத்கர் உள்ளார் என்றும், அவரது சிந்தனைகள் நமக்கு வழிகாட்டும் கொள்கைகளாக உள்ளன” என்றும் அவர் கூறினார். கடுமையான சிக்கல்கள் இருந்தபோதும், மகத்தான சாதனைகளை எவ்வாறு படைக்கமுடியும் என்பதற்கு அவர் எடுத்துக்காட்டாக விளங்குகிறார் என்றார் அவர்.
தேசநிர்மாணத்திற்கு ஒருவர் தம்மை அர்ப்பணித்துக்கொள்வதன் மூலம், அவரின் திறமைகளை எவ்வாறு லட்சக்கணக்கான மக்களின் வாழ்க்கையை மாற்றியமைப்பதற்குப் பயன்படுத்திக் கொள்ளமுடியும் என்பதற்கு டாக்டர். அம்பேத்கர், உதாரணமாகத் திகழ்ந்தார் என்று குடியரசுத் துணைத் தலைவர் குறிப்பிட்டார். பிரதமர் கூறுவதுபோல், “ சமூகத்தின் விளிம்புநிலைப் பிரிவைச் சேர்ந்த ஏழ்மையான ஆண்களும், பெண்களும் பெறும் வெற்றிகளைப் பாபாசாஹேபுக்கும், அவரது பணிகளுக்கும் அர்ப்பணிக்கிறார்கள். அவர் சொன்னதைப்போல, அம்பேத்கர் இல்லாமல், மோடி இருக்கமுடியாது “ என்றும் அவர் கூறினார்.
டாக்டர் அம்பேத்கரின் மாபெரும் தொலைநோக்கு மட்டும், பிரதமரை ஈர்க்கவில்லை என்றும், அவரது தொலைநோக்குப் பார்வையை நாட்டின் ஒட்டுமொத்த நிர்வாகத்தோடு, ஒருங்கிணைக்கும் இயக்கமாக அவர் மாற்றியிருக்கிறார் என்றும் குடியரசுத் துணைத் தலைவர் தெரிவித்தார்.
சாதியம், இனவாதம் மற்றும் பிற பிரிவினை எண்ணங்களால், சமுதாயம் சிதைந்துப்போகாமல், புதிய இந்தியாவைக் கட்டமைக்க வேண்டும் என்ற பிரதமரின் அழைப்பு, டாக்டர் அம்பேத்கரின் தொலைநோக்குப் பார்வையை மேலும் விரிவுபடுத்துவதாக உள்ளது என்று அவர் கூறினார்.
மேலும் விவரங்களுக்கு www.pib.nic.in என்ற இணையதளத்தைக் காணவும்.
============
(Visitor Counter : 119
பாதுகாப்பு அமைச்சகம்
பாதுகாப்புத் துறையில் பெண்களின் பங்கேற்பு
முப்படைகளில் பெண்களின் பங்கேற்பு கீழ்க்காணும் வகையில் உள்ளது
ராணுவம் :
அதிகாரிகள்  3.97%
அதிகாரிகள்  21.25 %
எம்என்எஸ் அதிகாரிகள் 100%
ஜே சி ஓ /ஓ ஆர் 0.01%
கடற்படை: அதிகாரிகள் சுமார் 6%
விமானப்படை: 
அதிகாரிகள்  13.69%
இந்திய ராணுவத்தில் பெண்களுக்கான பதவி எதுவும் காலியாக இல்லை. இந்தியக் கடற்படை மற்றும் இந்திய விமானப்படையில் அனுமதிக்கப்பட்ட பதவிகள் பாலின சமத்துவமானவை.
பாதுகாப்புத் துறையில் பெண்களின் பங்களிப்பை அதிகரிக்க அரசு பல நடவடிக்கைகளை எடுத்து வருகிறது.
முப்படைகளில் பெண்களை ஈடுபடுத்துவதில் சீரான வளர்ச்சி ஏற்பட்டு வருவதால் பெண்களின் பங்களிப்பு குறைவாக இருப்பது குறித்து எந்த ஆய்வும் மேற்கொள்ளப்படவில்லை.
இந்தத் தகவலைப் பாதுகாப்புத்துறை இணையமைச்சர் திரு அஜய் பட் இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
சிறப்பு சேவைகள் மற்றும் கட்டுரைகள்
புதுச்சேரி பல்கலைக்கழகத்தின் முதுநிலை பட்டப்படிப்பு மற்றும் பட்டய படிப்புகளுக்கு விண்ணப்பங்கள் வரவேற்கப்படுகின்றன
2022-23 கல்வியாண்டுக்கு புதுச்சேரி பல்கலைக்கழகத்தின் முதுநிலை பட்டப்படிப்பு மற்றும் பட்டய படிப்புகளுக்கு விண்ணப்பிக்க இணயைப்பக்கம் தொடங்கப்பட்டுள்ளது.
புதுச்சேரி பல்கலைக்கழகத்தின் தகுதி வகைமையின்படி, மத்தியப் பல்கலைக்கழக தகுதித் தேர்வில்  2022 தேர்வில் பங்கேற்றவர்கள், 15.10.2022 வரை  விண்ணப்பிக்கலாம். இணையதளம் மூலம் விண்ணப்பம் செய்வதற்கான இணையப்பக்க முகவரி, https://www.pondiuni.edu.in/admissions-2022-23/
2022-23 கல்வியாண்டிலிருந்து எம்.எஸ்சி.  இப்பல்கலைக்கழத்தில் அறிமுகம் செய்யப்பட்டுள்ளது. தேசிய தேர்வு முகமையால் நடத்தப்பட்ட மத்திய பல்கலைக்கழக நுழைவுத் தேர்வு  – 2022-ன் தேர்வுத்தாள் குறியீடு எண் PGQP08-ல் தேர்வு எழுதியவர்கள், இந்த படிப்பிற்கு விண்ணப்பிக்கலாம்.
புதுச்சேரி பல்கலைக்கழக மக்கள் தொடர்பு பிரிவின் உதவி பதிவாளர் திரு கே மகேஷ் வெளியிட்ட செய்திக் குறிப்பில் இதனைத் தெரிவித்துள்ளார்.
------
SMB/Gee/Sri
(Visitor Counter : 106
தொலைதொடர்பு மற்றும் தகவல் தொழில்நுட்ப அமைச்சகம்
7-வது சர்வதேச யோகா தினத்தை கொண்டாடும் வகையில் சிறப்பு முத்திரையை தபால் துறை வெளியிடுகிறது
ஏழாவது சர்வதேச யோகா தினத்தை கொண்டாடும் வகையில் 2021 ஜூன் 21 அன்று சிறப்பு முத்திரை வெளியீட்டு நிகழ்ச்சி ஒன்றுக்கு இந்திய தபால் துறை ஏற்பாடு செய்துள்ளது.
ஏழாவது சர்வதேச யோகா தினத்தன்று தில்லி தபால் வட்டத்தில் கீழ்கண்ட நிகழ்ச்சிகள் நடைபெறும்:தில்லியில் உள்ள அனைத்து தபால் நிலையங்களிலும் 2021 ஜூன் 17 முதல் பதிவு செய்யப்படும் மற்றும் விநியோகிக்கப்படும் அனைத்து தபால்கள் மீது “யோகாவோடு இருங்கள், வீட்டில் இருங்கள்” எனும் செய்தி பொறிக்கப்படும்.தபால் நிலையங்களுக்கு வருவோரிடையே யோகா குறித்த விழிப்புணர்வை ஏற்படுத்தும் வகையில் தில்லியில் உள்ள 60 முக்கிய தபால் நிலையங்களில் காணொலி ஒன்று ஒளிபரப்பப்படும்.கொவிட்டில் இருந்து குணமான பின்பு செய்யக்கூடிய யோகா குறித்த காணொலி உரை மற்றும் செய்முறை விளக்கம் 2021 ஜூன் 17 அன்று நடத்தப்பட்டது. தில்லி தபால் வட்டத்தின் அலுவலர்கள் இதில் பங்கேற்றார்கள்.கொவிட்-19 விதிமுறைகளை பின்பற்றி தில்லி தபால் வட்டத்தின் பல்வேறு அலுவலகங்களில் யோகா பயிற்சி நிகழ்ச்சிகள் 2021 ஜூன் 21 அன்று நடத்தப்படும்.ஏழாவது சர்வதேச யோகா தினத்தை குறிக்கும் சிறப்பு தபால் உரையை தில்லி வட்டத்தின் தலைமை தபால் அதிகாரி புதுதில்லி தலைமை தபால் நிலையத்தில் 2021 ஜூன் 21 அன்று வெளியிடுவார்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleseDetail.aspx?PRID=1728246
சுகாதாரம் மற்றும் குடும்ப நலத்துறை அமைச்சகம்
முக்கிய மைல்கல்லை இந்தியா கடந்தது: ஒன்றரை மாதங்களுக்கு பிறகு தற்போதைய பாதிப்புகளின் எண்ணிக்கை 8 லட்சத்திற்கு கீழ் வந்துள்ளது
கொவிட்டுக்கு எதிரான போரில் ஒரு முக்கிய மைல்கல்லை இந்தியா கடந்துள்ளது.
கடந்த ஒன்றரை மாதத்தில் முதல் முறையாக தற்போதைய பாதிப்புகளின் எண்ணிக்கை 8 லட்சத்திற்கும் குறைவாக உள்ளது.
நாட்டில் தற்போது பாதிப்படைந்துள்ளவர்களின் எண்ணிக்கை 7,95,087 ஆகும். மொத்த பாதிப்புகளில் இது வெறும் 10.70 சதவீதம் ஆகும். இதற்கு முன் செப்டம்பர் 1 அன்று தான் பாதிப்புகள் எண்ணிக்கை 8 லட்சத்திற்கு குறைவாக  இருந்தது.
குணமடைந்து வருபவர்களின் எண்ணிக்கை தொடர்ந்து அதிகரித்து வரும் நிலையில் பாதிப்புகள் எண்ணிக்கை இந்தியாவில் குறைந்து கொண்டே வருகிறது.
இது வரை குணமடைந்துள்ளவர்களின் மொத்த எண்ணிக்கை 65 லட்சத்தை  கடந்துள்ளது. தொடர்ந்து அதிகரித்து வரும் குணமடைந்தவர்கள் எண்ணிக்கை மற்றும் தற்போதைய பாதிப்புகளின் எண்ணிக்கைக்கு இடையேயான இடைவெளி, தற்போது 57,29,508 ஆக உள்ளது.
கடந்த 24 மணி நேரத்தில் 70,816 நோயாளிகள் குணமடைந்து வீடு திரும்பியுள்ள நிலையில், 62,212 புதிய பாதிப்புகள் பதிவாகியுள்ளன. தேசிய குணமடைதல் விகிதம் மேலும் அதிகரித்து 87.78 சதவீதத்தை தொட்டுள்ளது.
மத்திய அரசின் தலைமையிலான இலக்கு நிர்ணயித்த யுக்திகளின் மூலம் குணமடைதல்களின் எண்ணிக்கை அதிகமாகி, உயிரிழப்புகளின் எண்ணிக்கை குறைந்து இந்த குறிப்பிடத்தக்க சாதனை சாத்தியமாகியுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1665381
பிரதமர் அலுவலகம்
பாராலிம்பிக் உயரம் தாண்டுதலில் வெள்ளி பதக்கம் வென்ற பிரவீன் குமாருக்கு பிரதமர் வாழ்த்து
டோக்கியோவில் நடந்து வரும் பாராலிம்பிக் உயரம் தாண்டுதலில் வெள்ளி பதக்கம் வென்ற பிரவீன் குமாருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்;
“#Paralympics பாராலிம்பிக்கில் பிரவீன் குமார் வெள்ளி பதக்கம் வென்றது பெருமை அளிக்கிறது. இந்த பதக்கம் அவரது கடின உழைப்பு மற்றும் ஈடு இணையற்ற அர்ப்பணிப்பின் பலனாகும். அவருக்கு எனது வாழ்த்துக்கள். அவரது எதிர்கால முயற்சிகளுக்கு வாழ்த்துக்கள். #Praise4Para", என்று கூறியுள்ளார்.
எஃகுத்துறை அமைச்சகம்
எஃகு துறைக்கான அரசின் நடவடிக்கைகள்
எஃகு உற்பத்தி செயல் முறையில் டிஜிட்டல் மற்றும் பகுப்பாய்வை அறிமுகப்படுத்த இந்திய எஃகு தொழில் துறை எடுத்த நடவடிக்கைகளில் சில பின்வருமாறு:கியு ஆர் குறியீடை அறிமுகப்படுத்தியதன் மூலம் முடிக்கப்பட்ட பொருள் இறுதி வாடிக்கையாளரை சென்றடையும் வரை கண்காணித்தல்.வயர்லெஸ் முறையின் மூலம் பொருட்களை கையாள்வதற்காக மைய கிடங்கு நிர்வாக முறை.பல்வேறு கட்டங்களில் எஃகுப் போக்குவரத்தைக் கண்காணிப்பதற்காக எஃகு அகப்பை மேலாண்மை முறை.போக்குவரத்து செலவை கட்டுப்படுத்துவதற்காகவும் உற்பத்தித் திறனை அதிகப்படுத்துவதற்காகவும் கணிதம் சார்ந்த முறைகள்.
இதைப்பற்றிய விவரங்களை மத்திய எஃகு அமைச்சர் திரு தர்மேந்திர பிரதான் எழுத்து மூலமான பதிலின் மூலம் மக்களவையில் இன்று அளித்தார்.
அவற்றை பற்றி தெரிந்துகொள்ள இந்த இணைப்பை பார்க்கவும்:
https://pib.gov.in/PressReleseDetailm.aspx?PRID=1654015
நிதி அமைச்சகம்
மாநில அரசுகளுக்கான வரிப்பகிர்வின் இரண்டு தவணைகளை மத்திய அரசு விடுவிப்பு; வழக்கமான மாதாந்திர தொகையான ரூ. 58,332.86 கோடிக்கு பதிலாக, ரூ. 1,16,665.75 கோடி விடுவிக்கப்பட்டது; தமிழகத்திற்கு ரூ. 4,758.78 கோடி
மாநில அரசுகளுக்கு வரிப்பகிர்வின் வழக்கமான மாதாந்திர தொகையான ரூ. 58,332.86 கோடிக்கு பதிலாக, இரண்டு தவணைகளுக்குரிய ரூ. 1,16,665.75 கோடியை இன்று  மத்திய அரசு விடுவித்துள்ளது.
மாநில அரசுகள் தங்களது மூலதனம், வளர்ச்சி செலவுகளை உயர்த்துவதற்கு அதிகாரம் அளிக்கும் இந்திய அரசின் உறுதிபாட்டின்படி இந்த தொகை விடுவிக்கப்பட்டுள்ளது.
இதன்படி தமிழகத்திற்கு ரூ. 4,758.78 கோடி வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1850445
எரிசக்தி அமைச்சகம்
மின்சாரத்தைக் கொண்டு செல்லும் நடைமுறையில் நவீனத்தையும், வேகத்தையும் இந்தியா கொண்டிருக்க வேண்டும்; பணிக்குழு அறிக்கையை அரசு ஏற்றது
மின்சாரத்தைக் கொண்டு செல்லும் நடைமுறையில் நவீனத்தையும், வேகத்தையும் இந்தியா கொண்டிருக்க வேண்டும் என்று 2021-ம் ஆண்டு செப்டம்பர் மாதம் மின்துறை அமைச்சகத்தால் அமைக்கப்பட்டப் பணிக்குழு பரிந்துரைத்துள்ளது.
இப்பரிந்துரையை ஏற்பதாக மத்திய மின்துறை அமைச்சர்
திரு ஆர்.கே.சிங் கடந்த வாரம் அறிவித்தார். மக்களுக்கு குறைந்த கட்டணத்தில் 24 மணி நேரமும் மின்சாரம் அளிக்க வேண்டும் என்ற அரசின் தொலைநோக்குப் பார்வையை அடைய மின்சாரத்தைக் கொண்டுசெல்லும் நவீன கட்டமைப்பு முக்கியப் பங்கு வகிக்கும் என்று அவர் கூறியுள்ளார். இணையதள தாக்குதல், இயற்கை பேரிடர் ஆகியவற்றுக்கு எதிராக முழுமையான தானியங்கி அமைப்பைக் கொண்ட கட்டமைப்பு அவசியம் என்று கூறினார்.
சிறுபான்மையினர் நலன் அமைச்சகம்
சர்வதேச யோகா தினத்தையொட்டி உத்தரபிரதேசத்தின் ஆக்ராவில், ஃபதேபூர் சிக்ரி பாஞ்ச் மகாலில் மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி யோகாசனம் செய்தார்
சர்வதேச யோகா தினத்தையொட்டி உத்தரபிரதேசத்தின் ஆக்ராவில் உள்ள வரலாற்று சிறப்பு மிக்க ஃபதேபூர் சிக்ரி பாஞ்ச் மகாலில் ஏராளமான மக்களுடன் மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி இன்று  யோகாசனம் செய்தார்.
இந்த நிகழ்ச்சியில் ஃபதேபூர் சிக்ரி மக்களவை உறுப்பினர் திரு ராஜ்குமார் சாஹர், சட்டப்பேரவை உறுப்பினர் திரு பாபுலால் சவுத்திரி, உத்தரபிரதேச சிறுபான்மை ஆணையத் தலைவர் திரு அஷ்ஃபக் சைஃபி மற்றும் மக்கள் பிரதிநிதிகள், பல்வேறு துறைகளைச்சேர்ந்த பிரமுகர்கள் பங்கேற்றனர்.
இந்த நிகழ்ச்சியில் பேசிய அமைச்சர் திரு நக்வி, உலகம் முழுவதும் சுகாதாரம், நல்லிணக்கம், மகிழ்ச்சி ஆகியவற்றுக்கு மிகச்சரியான இந்தியாவின் சுகாதார கருவியான யோகா விளங்குகிறது என்றார். நல்ல ஆரோக்கியத்திற்கும் அதன் மூலம் உண்மையான செல்வத்திற்கும் தங்கத் திறவுகோலாக யோகா திகழ்கிறது என்றும் அவர் கூறினார்.
கடந்த பல ஆண்டுகளாக தாம் யோகா பயிற்சியை மேற்கொண்டுவருவதாக குறிப்பிட்ட அமைச்சர், இது வெறுமனே உடற்பயிற்சி அல்ல என்றும், சுகாதார அறிவியல் என்றும் கூறினார். உடலுக்கும், மனதிற்கும் யோகா ஆற்றலை வழங்குகிறது. நமது வாழ்க்கை முறையில் சமச்சீரை பராமரிக்க இது உதவுகிறது என்றும் அவர் கூறினார்.
உலகம் முழுவதும் இன்று சர்வதேச யோகா தினம் கொண்டாடப்படுவது உலக அளவில் இந்தியாவின் கவுரவம் அதிகரித்து வருவதன் பிரதிபலிப்பாக இருக்கிறது என்று திரு நக்வி தெரிவித்தார்.
-----------------
((Visitor Counter : 81
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 67.09 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 45,352 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.22%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,99,778 ஆகும்.
குணமடைந்தவர்களின் விழுக்காடு 97.45%.
கடந்த 24 மணி நேரத்தில் 34,791 பேர் குணமடைந்துள்ளனர். இதுவரை மொத்தம் 3,20,63,616 பேர் குணமடைந்துள்ளனர்.
வாராந்திர தொற்று உறுதி விழுக்காடு  70 நாட்களாக 3%க்கும் குறைவாக உள்ளது.
தினசரி தொற்று உறுதி வீதம் -மாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 52.65 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1751585
பிரதமர் அலுவலகம்
ஜி-7 உச்சிமாநாட்டையொட்டி அர்ஜென்டினா அதிபருடன் பிரதமர் சந்திப்பு
ஜி-7 உச்சிமாநாட்டையொட்டி, அர்ஜென்டினா அதிபர் மேதகு திரு ஆல்பர்ட்டோ பெர்னாண்டஸை பிரதமர் திரு நரேந்திர மோடி ஜூன் 26, 2022 அன்று முனிச்சில் சந்தித்துப் பேசினார்.
இரு தலைவர்கள் இடையேயான முதலாவது இருதரப்பு சந்திப்பாக இது அமைந்தது. 2019-ஆம் ஆண்டு அமைக்கப்பட்ட இருதரப்பு கேந்திர கூட்டுமுயற்சியை அமல்படுத்துவதற்கான பணியை அவர்கள் ஆய்வு செய்தனர். வர்த்தகம் மற்றும் முதலீடு; வளரும் நாடுகளுக்கு இடையே ஒத்துழைப்பு, குறிப்பாக மருந்தகத் துறை, பருவநிலை செயல்பாடு, புதுப்பிக்கத்தக்க எரிசக்தி, அணு மருத்துவம், மின்சார இயக்கம், ராணுவ ஒத்துழைப்பு, வேளாண்மை மற்றும் உணவு பாதுகாப்பு, பாரம்பரிய மருத்துவம், கலாச்சார ஒத்துழைப்பு, சர்வதேச அமைப்புகளில் ஒருங்கிணைப்பு உள்ளிட்ட பல்வேறு விஷயங்கள் குறித்து இருவரும் ஆலோசித்தனர். இந்த துறைகளில் இருதரப்பு ஒத்துழைப்பை மேம்படுத்த இரு தலைவர்களும் இசைவு தெரிவித்தனர்.